《得曾蛩秀才所附滁州欧阳永叔书答意》
宋代·梅尧臣

客从淮上来，往问故人信。
袖衔藤纸书，题字远已认。
既喜开其封，固觉减吾吝。
新诗不作寄，乃见子所慎。
向来能如今，岂有得观衅。
南方岁苦热，生蝗复饥馑。
忧心日自劳，霜发应满须。
知予欲东归，晓夕目不瞬。
贫难久待乏，薄禄藉沾润。
虽为委吏冗，亦自甘以进。
相望未得亲，终朝如抱疹。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。